*من کسہے نیاں * غفور شاد
من کسہے نیاں
من گْوستگیں زمانگانی کسہے نیاں
ڑئے مردماں
برے یہ شہرےءَ
برے یک کاشی کُڈُکے
برے یہ شاہی کاپرے
برے کہیری سارتیں ساہگے
برے مں بادشاہی کوٹےءَ
منارا یکے چِست کنت
ءُ یکے ایر کنت
چو کسہءَ
من کسہے نہ آں کہ آسرءَ ببا دیاں
یا کوٹ ءُباشاہی ے گراں
پری ءِ شاہیں بانکءَ
جناں من بورءِ ونگءَ ایبریں
ءُ ہپت بلاہءِ چمءِ کلاں در کپاں
من شاہی زادگے نہاں
من کسہے نہاں
من باریانی وامدار یں مردے آں
نزورے چاکرانی پشپداں
منا چہ پیرءُ پیروکاں
کلنڈ ءُ پْروشتگیں یہ زہمے گون کئیت
اے نوکیں کرنءُ نوبتاں
ادا کہ جنگ چہ پورءُ اگرباں بِنا بنت
سُہیلءُ تیروبند کہ لوگجاہ بنت
وتی کلنڈیں زہمءَ من کجا چہ جاہ باں
آزمان نندیں مردماناں بل!
منا زمینءَ جاہ نیست
منا پہ اِچ حُدا نیست
من باریانی پرُِشتگیں کلاتے آں
من یاتے آں
من کسہے نیاں